open-index/open-wikipedia-markdown huggingface dataset:
Shin-chan na illa do tesouro

é un filme de animación baseado no anime *Shin-chan*. No Xapón, a estrea deste filme produciuse nos cinemas o 23 de abril do 1994.

En galego, saíu á venda en DVD O 4 de abril do 2005, sen ser proxectada nos cinemas.

## Sinopse 
Cacho sorte tivo a familia Nohara! Veñen de gañar un sorteo no que lles tocou unha viaxe ao Reino do Cu, un paraíso nunha illa tropical do que moi poucos escoitaron falar... Pero non todo é tan marabilloso como parece. O que o pequeno bulebule e os seus pais non saben é que foron vítimas dunha estratatexama argallada polo Exército Cobra Branca.

Estas vacacións imprevistas son só unha trampa para que o malvado conde Anaconda e os seus axentes acaden un tesouro dun valor incalcualble. A intención destes inimigos é usar a Shin Chan como chave que lles vai conducir aos seus obxectivos. E é que Shin Chan é dereitiño ao príncipe Sunnokeshi do Reino do Cú e nesta civilización perdida da xungla existe a crenza de que dous nenos iguais están predestinados a abrir a porta do palacio subterráneo que contén o poder total.

O que o Exército Cobra Branca descoñece é que Shin Chan non é unha peza doada de controlar e que non hai lendas nin trucos máxicos que poidan resisitir o seu carácter de fedello. Ademais, durante a aventura, Shin Chan, seus pais e os amigos que atopa polo camiño terán que sortear uha chea de perigos e situacións senlleiras co humor e o descaro do cativo Shinnosuke.

## Dobraxe 
* **Estudio:** SODINOR S.A.
* **Data:** 2005.
* **Dirección:** Alfonso Valiño.
* **Tradución:** María Alonso Seisdedos.
* **Elenco da dobraxe:**

* **Voces adicionais:**
:▪ Antón Rubal.
:▪ Lucía Cid.
:▪ Nora Abad.

## Música 
A canción empregada na versión orixinal como tema de peche é 約束See You! (*Prométoche que nos habemos volver ver!*) interpretada por Kyoko Kishi. Non obstante, na versión galega, optouse por substituír este tema polo segundo peche da serie, é dicir, polo tema interpretado por Teresa Santamaría, chamado *Ven comigo a esta festa*.

## Véxase tamén 
### Outros artigos 
* *Shin-chan*
### Ligazóns externas 
* Shin-chan na illa do tesouro en Culturagalega.gal
Sarceada

O topónimo **Sarceada** pode referirse a:

;En Galiza
***Sarceada**, lugar da parroquia de Furco, no concello de Becerreá;
***Sarceada**, lugar da parroquia de Río de Porto, no concello de Negueira de Muñiz.

## Véxase tamén
### Outros artigos
***Sarceda**, lugar da parroquia de Montecubeiro, no concello de Castroverde.
A.S. Roma

A **Associazione Sportiva Roma** é un club de fútbol de Italia, radicado na cidade de Roma na rexión do Lacio. Fundouse en 1927, participou permanentemente na máxima categoría do fútbol italiano dende a creación desta, ausentándose unicamente na tempada 1951-52.

Até o momento, a Roma consagrouse campión da Serie A italiana en 3 ocasións, ademais de adxudicarse a Copa de Italia en 9 ocasiónss. A nivel internacional, conquistou a Copa de Feiras na tempada 1960-61 e alcanzou a final da Copa de Europa en 1983-84 e da Copa da UEFA en 1990-91.

Exerce como local no Stadio Olimpico di Roma, o cal comparte co seu tradicional rival SS Lazio. Cunha capacidade de 81&nbsp;903 espectadores é o segundo estadio con maior capacidade en Italia, só por detrás do Estadio Giuseppe Meazza de Milán, e está considerado, segundo os parámetros da UEFA, como un reduto de 5 estrelas.

Foi elixido catro veces pola IFFHS como o Mellor equipo do mundo do mes.

## Notas 
## Véxase tamén 
### Ligazóns externas 
* Páxina oficial do club
Ousón, Ousón, Becerreá

**Ousón** é o único lugar da parroquia de Ousón no concello lugués de Becerreá, na comarca dos Ancares. Segundo o IGE, en 2011 tiña 30 habitantes (17 homes e 13 mulleres).

## Lugares e parroquias
### Lugares de Ousón
### Parroquias de Becerreá
## Notas 
## Véxase tamén 
### Outros artigos 
*Lugares de Becerreá
Alicia Díaz Balado

**Alicia Díaz Balado**, nada en Meira, é unha escritora galega.

## Traxectoria 
Cursou estudos na Facultade de Ciencias da Educación na Universidade de Santiago de Compostela, centro no que imparte docencia na actualidade.

Participou en diversos recitais e actos culturais en Santiago de Compostela, colaborando ocasionalmente en Radio Obradoiro.

## Obra en galego 
### Narrativa 
* *Inés de Castro. De cinza e cereixas* (2009). Noia: Toxosoutos.
* *Alcol* (2023). Noia: Toxosoutos. 202 páxs. ISBN 978-84-126701-1-0.

### Obras colectivas 
* *150 Cantares para Rosalía de Castro* (2015, libro electrónico).

## Premios 
* Finalista no I Certame Literario de Poesía e Narrativa *Xoán XXIII* na modalidade de poesía no 2007.

## Véxase tamén 
### Ligazóns externas 
* Ficha da autora na AELG
A Veiga, Pando, Becerreá

**A Veiga** é un lugar da parroquia de Pando no concello lugués de Becerreá na comarca dos Ancares. Segundo o IGE, en 2011 tiña 8 habitantes (4 homes e 4 mulleres).

## Lugares e parroquias 
### Lugares de Pando 
### Parroquias de Becerreá 
## Notas 
## Véxase tamén 
### Outros artigos 
* Lugares de Becerreá
Arandedo

O topónimo **Arandedo** pode referirse a:

;En Galiza
***Arandedo**, lugar da parroquia de Costantín, no concello de Baralla;
***Arandedo**, lugar da parroquia de Penamaior, no concello de Becerreá.
Liga etolia

A **Liga Etolia** foi unha federación de cidades da rexión de Etolia na antiga Grecia, formada a principios do século -IV. A Liga adquiriu importancia no século -III, cando se opuxo á Liga Aquea, e pronto dominou todo o centro de Grecia desde o mar Xónico ata o mar Exeo e controlou zonas do Peloponeso, Tesalia, Tracia e Asia Menor. No -220 a Liga entrou en conflito con Filipo V de Macedonia, quen os derrotou, cousa que obrigou á Liga a se aliar cos romanos, que tamén loitaban contra Filipo. Este foi vencido finalmente na batalla de Cinoscéfalos no -197, pero os etolios, ao non poderen recuperar as súas posesións que estaban en mans do seu vitorioso aliado, uníronse a Antíoco III de Siria para loitaren contra Roma. Cando aquel foi derrotado por Roma no -190, os etolios tamén se renderon ao ano seguinte. A Liga disolveuse formalmente no -167.
Abeledo de Abaixo, Abeledo, Abadín

**Abeledo de Abaixo** é un lugar da parroquia do Abeledo no concello lugués de Abadín na comarca da Terra Chá. O Instituto Galego de Estatística non ofrece datos de poboación deste lugar.

## Notas 
## Lugares e parroquias 
### Lugares de Abeledo 
### Parroquias de Abadín 
## Véxase tamén 
### Outros artigos 
* Lugares de Abadín
O Xestal, Gondaísque, Vilalba

**O Xestal** é un lugar da parroquia de Gondaísque no concello lugués de Vilalba na comarca da Terra Chá. Segundo o IGE, en 2015 tiña 9 habitantes (5 homes e 4 mulleres).

## Lugares e parroquias 
### Lugares de Gondaísque 
### Parroquias de Vilalba 
## Notas 
## Véxase tamén 
### Outros artigos 
*Lugares de Vilalba
Gran Purga

[miniatura|300px|Monumento ás vítimas da [Represión política ea Unión Soviética|represión política, na praza Lubianka de Moscova, usando unha rocha do campo de traballos de Solovkí.]]
A **Gran Purga** foi unha serie de campañas de represión política e asasinatos na Unión Soviética orquestradas por Iosif Stalin dende 1937 ata 1938. Tratouse dunha purga a grande escala dentro do Partido Comunista e dos funcionarios do goberno, con represión e persecución a labregos, líderes do Exército Vermello, e persoas sen afiliación, caracterizadas pola vixilancia policial, a sospeita xeneralizada de "sabotadores", encarceramento, e execucións arbitrarias. Na historiografía rusa o período de purga máis intensa é chamado ***Yezhovshchina*** (literalmente *o réxime de Yezhov*) por Nikolai Yezhov, o xefe da policía secreta soviética, NKVD.
Saramagal (cervexa)

**Saramagal** é unha marca de cervexa artesá producida pola compañía Bieron Agudelo S.L. en Agudelo (Barro).

## Historia 
Os inicios da empresa remóntanse a 2005, cando os dous socios fundadores comezaron a elaboración de cervexa de xeito artesanal. Porén, foi en 2009 cando a empresa dou os primeiros pasos para industrializarse e comercializar a súa cervexa de autor. No ano 2011 a empresa xa producía 1000 litros semanais, marcándose como obxectivos para o 2012 a duplicación da produción e a exportación dos seus produtos ao resto do Estado español e ao estranxeiro.

## Características 
A cervexa Saramagal non está pasteurizada, nin conteñen ningún tipo de aditivos, colorantes nin conservantes. Está elaborada con maltes de Baviera e a República Checa, e lúpulos de Inglaterra e Eslovenia.

## Tipos de cervexa 
Saramagal comercializa dous tipos de cervexa:

* **Saramagal Stipe:** É unha cervexa de tipo *Indian Pale Ale*. A súa cor é ámbar escuro con lampos de mel, e a cor da espuma é crema. No seu aroma amais dos cereais crus, os maltes empregados apórtanlle un sabor a biscoito cun sabor final de torrefacto. É unha cervexa de con corpo e gusto amargo. Ten unha gradación alcohólica de 5,5 graos.
* **Saramagal Inmaculate:** É unha cervexa de alta fermentación estilo *Ale* loura de tipo belga. Esta cervexa incorpora trigo aos maltes. Ten unha cor pálida característica do malte pilsen e do trigo. A adición de casca de laranxa dálle un sabor máis fresco e afroitado. O seu aroma presenta un carácter suave e doce de malte pilsen. Ten un sabor lixeiro e cun moderado dulzor, mentres que ten o amargor medio e moi moderado do lúpulo. A súa gradación alcohólica é de 4,5 graos.

## Véxase tamén 
### Ligazóns externas 
* Sitio web oficial
Verrucomicrobios

Os **verrucomicrobios** ou ***Verrucomicrobia*** (ou **Verrucomicrobiota**) son un filo de bacterias recentemente descrito. Este filo contén só unhas poucas especies descritas; un exemplo é *Verrucomicrobium spinosum*, un microbio cunha morfoloxía que lembra ás verrugas, a partir do cal o filum recibiu o seu nome (pero non son causantes da formación de verrugas). As especies identificadas foron illadas da auga doce, do solo e das feces humanas, e considéranse abundantes e importantes nos solos agrícolas e forestais. Identificáronse varias especies que aínda non se puideron cultivar asociadas con hóspedes eucariotas, como ectosimbiontes de protistas e endosimbiontes de nematodos, que viven nos seus gametos.

Presentan unha ou varias prolongacións (prostecas) con forma de apéndices verrugosos. A súa parede ten proteoglicano. Divídense simetricamente por fisión. Son aerobias facultativas que respiran ou fermentan azucres. A ultraestrutura celular é peculiar e case única entre os procariotas (só parecida á de Planctomycetes), xa que a célula está dividida por membranas en varios compartimentos: un compartimento grande chamado pirelulosoma alberga ao nucleoide condensado e aos ribosomas e está rodeado por unha membrana intracitoplasmática; o outro compartimento é o parifoplasma, libre de ribosomas e situado entre a membrana intracitoplasmática e a membrana plasmática.

Este filo considérase que ten dous filos irmáns: Chlamydiae e Lentisphaerae.

Cavalier-Smith postulou que os Verrucomicrobia pertencen ao clado Planctobacteria do gran clado Gracilicutes. Datos do ARNr 16S apoian esta idea.

Recentemente foi secuenciado o xenoma completo de *Methylacidiphilum infernorum* (2,3 Mbp). No seu único cromosoma circular, foron preditas 2473 proteínas, 731 das cales non teñen homólogos detectables. Estas análises tamén revelaron moitas posibles homoloxías coas Proteobacteria.

## Filoxenia 
O cladograma mostra a taxonomía actualmente aceptada deste grupo baseado na LSPN (*List of Prokaryotic names with Standing in Nomenclature*)  e a filoxenia está baseada nos datos do ARNr 16S da LTP 106 do Proxecto *The All-Species Living Tree*.

{{Clade 
|1={{clade
  |1=?*Candidatus* Epixenosoma ejectans ♠
  |2=?*Lentimonas marisflavi* ♠ 
  |label3=&nbsp; ?Methylacidiphilum* ♠
  |3=
  |label4=&nbsp; Opitutae
  |4=
  |5=
   }}
}}
Notas:
♠ Cepas que se encontran no NCBI (*National Center for Biotechnology Information'') pero non na LSPN.

## Notas
A Mudia

O topónimo **A Mudia** pode referirse a:

;En Galiza
***A Mudia**, lugar da parroquia de Aldixe, no concello de Abadín;
***A Mudia**, lugar da parroquia de Bazar, no concello de Castro de Rei.
Shin-chan: Aventuras en Henderland

é un filme de animación baseado no anime *Shin-chan*. No Xapón, a estrea deste filme produciuse nos cinemas o 13 de abril do 1996.

En galego, saíu á venda en DVD o 10 de maio do 2005, sen ser proxectada nos cinemas.

## Sinopse 
Preto de Toquio ven de inaugurarse o paraíso do lecer: Henderland, un parque de atraccións que está na boca de todo o mundo. A escola de Shin Chan decidiu organizar unha excursi´n ao parque e toda a clase está disposta a gozar coa excursión. Pero non todo é tan fermoso como semella ser, xa que en realidade, Henderland é a base secreta de operacións dunha organización malvada que quere conquistar o planeta. Os seus xefes son Makao e Ioma, dous travestís amantes do ballet, seguidos polos seus rechamantes secuaces.

No parque, Shin Chan coñece a Topema, unha boneca articulada quen de falar e sentir que lle explica como combater contra os malvados. O único xeito é usando as Cartas Lumieiras, que posúen poderes máxicos. Nas mans dun humano, as cartas manifestan o seu verdadeiro poder. As Cartas Lumieiras, que chegaron ás mans de Shinnosuke, son a clave para o control da Terra, de maneira que os criminais secuestran aos pais de Shin Chan para que llas devolvan. Pero Makao e Ioma non saben que deron co cativo máis afouto do Xapón!

## Dobraxe 
* **Estudio:** SODINOR S.A.
* **Data:** 2005.
* **Dirección:** Alfonso Valiño.
* **Tradución:** María Alonso Seisdedos.
* **Elenco da dobraxe:**

* **Voces adicionais:**
:▪ Ana Maciñeiras.
:▪ Isabel Vallejo.
:▪ Gaspar Somoza.
:▪ Paco Barreiro.

## Música 
A canción empregada na versión orixinal como tema de peche é SIX COLORS BOY (*O mozo das seis cores*) interpretada por Akiko Hinagata, quen ademais fai unha aparición no filme.

## Véxase tamén 
### Outros artigos 
* *Shin-chan*
Dama Alaricana

**Dama Alaricana** foi unha marca de cervexa artesá producida na Portela de Aira Vella (Allariz). A cervexa recibe o seu nome do pseudoxentilicio feminino da localidade, elixindo o feminino pola importancia da muller na sociedade e na historia de Galiza.

## Características 
A Dama Alaricana é unha cervexa fabricada de xeito artesanal, dende o moído e a adición do gran, ata a etiquetaxe das botellas. Na súa produción non se empregan conservantes nin colorantes artificiais, non está pasteurizada e realiza a súa segunda fermentación en botella.

## Tipos de cervexa 
Dama Alaricana elaboraba un único tipo de cervexa: **Queimada**. Recibe o seu nome en substitución do máis común e coñecido: “Tostada” ou “Torrada”. É unha cervexa de alta fermentación estilo *Pale Ale*, elaborada con catro clases distintas de malte de cebada (Pale Ale, Caramel Lixeiro, Melanoidine e Aromatic malt), dous lúpulos (Citra e Amarelo), auga pura da Portela de Aira Vella e fermento para cervexas ales de alta fermentación. Posúe unha cor ámbar con fulgores avermellados e escuma densa e branca. O seu aroma é intenso claramente maltoso a cereal, con notas de galleta acaramelada e coñac, mentres que o seu sabor é doce e lixeiramente áspero ao padal con amargor seco e sutil, retrogusto cítrico e curto. Ten unha gradación alcohólica de 5,4 graos.

## Véxase tamén 
### Ligazóns externas 
* Sitio web de Dama Alaricana
* Dama Alaricana na TVG
Lentisferas

As **lentisferas** ou ***Lentisphaerae*** (en grego *esferas pegañentas*) son un filo de bacterias estreitamente relacionadas coas Chlamydiae e as Verrucomicrobia.
Os membros do grupo poden ser aerobios ou anaerobios e viven en animais, augas doces e mariñas. Algúns viven anaerobicamente no intestino de mamíferos e aves. Dos mariños atopáronse secuencias xenéticas en peixes, corais e sedimentos mariños.

O filo foi definido pola análise filoxenetica do ARNr 16S. O filo inclúe dous xéneros, *Lentisphaera* e *Victivallis*, ambos os dous cocos gramnegativos quimioorganotrofos, que se nutren de azucres como monosacáridos, disacáridos, azucres alcohois, ou azucres ácidos, e producen un material limoso extracelular pegañento.

## Taxonomía 
O grupo pode clasificarse nunha clase con dúas ordes, familias e xéneros:
**Clase Lentisphaeria**
* **Orde Lentisphaerales** Cho et al. 2004
** **Familia Lentisphaeraceae**
*** Xénero *Lentisphaera* Cho et al. 2004
**** *Lentisphaera araneosa* Cho et al. 2004
* **Orde Victivallales** Cho et al. 2004
** **Familia Victivallaceae**
*** Xénero *Victivallis* Zoetendal et al. 2003
**** *Victivallis vadensis* Zoetendal et al. 2003
## Notas
Rego de Candia, Candia, Abadín

**Rego de Candia** é un lugar da parroquia de Candia, no concello lugués de Abadín, na comarca da Terra Chá. O Instituto Galego de Estatística non ofrece datos de poboación deste lugar.

## Notas 

## Lugares e parroquias 
### Lugares de Candia 
### Parroquias de Abadín 
## Véxase tamén 
### Outros artigos 
* Lugares de Abadín
Gilberto Yearwood

**Gilberto Jerónimo Yearwood**, nado o 15 de marzo de 1956 en San Pedro Sula, é un exfutbolista e actual adestrador de fútbol hondureño. Xogaba de defensa e foi internacional coa selección hondureña.

## Traxectoria 
Comezou xogando no equipo Alacranes do seu barrio natal, despois foi bolseiro polo Colexio La Salle da mesma cidade de San Pedro Sua. De onde pasaría ao Real Club Deportivo España, converténdose nun dos xogadores máis novos en debutar na Liga Nacional.

No ano 1974 o Real Club Deportivo España logra o seu primeiro título de Liga Nacional, formando Gilberto parte dese equipo con só 17 anos de idade, este sería o primeiro dos tres títulos que gañaría co equipo.

Dous anos máis tarde foi convocado por Rodolfo 'Popo' Godoy para a selección xuvenil de Honduras que participou na face previa do Mundial disputada en Porto Rico. Nese torneo clasificatorio a Honduras de Gilberto consegue a súa primeira clasificación para unha competición mundial, o Mundial de Tunez 1977. A selección suramericana fixo moi bo papel rematando a fase de grupos en segunda posición.

Esta destacada participación internacional levouno a fichar polo Elche CF da Liga española. Tras un moi bo ano fichou polo Real Valladolid recibindo ofertas de Real Zaragoza ou Real Madrid.

Tras Valladolid pasou polo Tenerife para rematar a súa experiencia na península no Celta de Vigo, no cal disputaría, no único ano que estivo en Vigo, tódolos encontros de Liga marcando 5 goles e acadando o ascenso a Primeira División.

En 1987 regresou a Honduras para xogar no Real Club Deportivo España primeiro e no Club Deportivo Motagua por petición expresa do adestrador do club, Carlos Jurado.

No ano 1990 recibiu importantes ofertas de clubs do continente como El Herediano de Costa Rica ou o Águila do Salvador, pero decidiuse polo Club Deportivo Olimpia de Tegucigalpa. Xogou catro anos na capital hondureña, gañando o campionato no ano 1992.

Coa selección nacional do seu país a participación máis importante foi a do Mundial de Fútbol España 1982

Unha vez retirado do fútbol en activo desenvolveu unha longa carreira como adestrador en Honduras, dirixindo a equipo como o Real Club Deportivo España, Real Club Deportivo Olimpia ou Club Deportivo Motagua.

## Véxase tamén 
### Ligazóns externas 
* Datos do xogador en fifa.com
Diplomonádidos

Os **diplomonádidos** (***Diplomonadida***) ou **diplomónadas** son unha orde de protistas flaxelados da clase eofarínxeos, a maioría parasitos. É un dos grupos basais de protistas, que se clasifica dentro dos Metamonadida pertencentes aos Excavata, e considérase próximo á orde Retortamonadida. Entre eles está *Giardia intestinalis* (sinónimo *Giardia lamblia*), que causa a xiardíase enfermidade parasitaria que afecta aos humanos. Outro membro importante do grupo é *Enteromonas hominis*, que parasita o tracto dixestivo de humanos e outros mamíferos. Outros son de vida libre.

Xéneros de Diplomonadida son: *Enteromonas*, *Trimitus*, *Giardia*, *Octomitus*, *Hexamita*, *Spironucleus* e *Trepomonas*.

A maioría dos diplomonádidos teñen os compoñentes celulares duplicados, con dous núcleos e catro flaxelos asociados, dispostos simetricamente con respecto ao eixe central do corpo celular. Igual cós retortamonádidos, carecen de mitocondrias e de aparato de Golgi. Porén, sábese que posúen vestixios de mitocondrias, que se denominan mitosomas, que non se utilizan na síntese de ATP como as mitocondrias, pero participan na maduración das proteínas ferro-sulfuradas. Son organismos fermentativos de azucres e aminoácidos. Carecen de lisosomas e peroxisomas e teñen un citoesqueleto de microtúbulos.

Nalgúns diplomonádidos varía o significado de dous codóns do código xenético con respecto ao estándar .

## Notas 
## Véxase tamén 
### Ligazóns externas 
* Microbe Wiki 
* Taxonomía de Diplomonadida NCBI
Campo municipal de Barraña

O **campo municipal de Baraña** é un campo de fútbol da capital municipal de Boiro, situado preto do paseo marítimo da vila. O seu propietario é o Concello de Boiro e nel xoga os seus partido como local o Club Deportivo Boiro.

Ten un terreo de xogo de céspede natural e conta cunha bancada cuberta con capacidade para 1400 espectadores. Posúe, ademais, unha cabina para xornalistas na que poden chegar a estar ata seis profesionais, a cuxa disposición teñen conexión a Internet, alumeado e electricidade.

## Notas 
## Véxase tamén
### Ligazóns externas
*Datos do campo en es.soccerway.com
Ramón Búa Otero

**Ramón Búa Otero**, nado na Illa de Arousa o 28 de abril de 1933 e finado en Vigo o 21 de abril de 2012, foi un eclesiástico católico galego, bispo de Tarazona e de Calahorra e La Calzada-Logroño.

## Traxectoria 
Logo de estudar no seminario de Tui, foi ordenado sacerdote ao servizo da diocese de Tui-Vigo o 19 de marzo de 1961. Posteriormente continuou os seus estudos en Roma, licenciándose en Teoloxía pola Pontificia Universidade Gregoriana en 1962 e en Sagrada Escritura polo Pontificio Instituto Bíblico en 1964.

O 11 de xaneiro de 1982 foi nomeado bispo de Tarazona. Recibiu a ordenación episcopal o 21 de febreiro, de mans do nuncio Antonio Innocenti, e tendo como co-consagrantes aos arcebispos de Zaragoza Elías Yanes e Oviedo Gabino Díaz. O 14 de setembro de 1989 foi nomeado bispo de Calahorra e La Calzada-Logroño, diocese que rexeu até o seu retiramento o 15 de setembro de 2003.

Na Conferencia Episcopal Española foi membro das Comisións Episcopais de Ensinanza e Catequese e de Seminarios e Universidades. Faleceu o 21 de abril de 2012 en Vigo.

## Véxase tamén 
### Ligazóns externas 
* Perfil biográfico en Faro de Vigo
Paz interina

miniatura|225px|Bandeiras finesas a media hasta tras a sinatura do Tratado de paz de Moscova 
A **Paz interina** (finés: *Välirauhan aika*, sueco: *Mellanfreden*) foi un curto período na historia de Finlandia durante a segunda guerra mundial. O termo é usado para a época que trancorre entre a Guerra de Inverno e a Guerra de Continuación, do 13 de marzo de 1940 ao 24 de xuño de 1941. O Tratado de paz de Moscova, que levou a este período, fora asinado por Finlandia e a Unión Soviética o 12 de marzo de 1940 tras os 105 días da Guerra de Inverno entre os dous países.

O período despois da sinatura do tratado foi só provisional na inestable Europa da segunda guerra mundial. Tanto os soviéticos como os fineses estábanse preparando para unha nova guerra, mentres os primeiros premían politicamente aos segundos. A comezos de 1940 Finlandia demandou unha alianza con Suecia, pero tanto  a Unión Soviética como Alemaña opuxéronse a ela. En abril Alemaña ocupou Dinamarca e Noruega, e en xuño a Unións Soviética fixo o mesmo cos Países Bálticos. No ano seguinte Finlandia negociou a súa parte na invasión alemá da Unión Soviética.
Peggy Oki

**Peggy Oki** é unha skater, surfista, artista e activista medioambiental estadounidense.

Comezou no skate sobre o ano 1975 co grupo Z-Boys, sendo a única rapaza e converténdose así nunha das primeiras mulleres skaters do mundo. Estudou bioloxía medioambiental e obtivo unha licenciatura de arte en pintura pola Universidade de California. Hoxe en día, segue involucrada en varias actividades como o ioga, o skate, a escalada e o surf.

Ten viaxado a multitude de países como surfista e tamén como activista, entre os que se contan Fiji, México, Suráfrica, Polinesia Francesa, Indonesia, Xapón, Tonga, Hawai, Nova Zelandia, Australia e Costa Rica.

Tamén participou no filme documental *Dogtown and Z-Boys*, no que se narra a historia dos Z-Boys e a súa influencia na cultura da patinaxe. No 2005, Oki e o resto dos Z-Boys foron novamente obxecto da gravación dun filme sobre as súas vidas chamado *Lords of Dogtown*.

## Véxase tamén 
### Ligazóns externas 
* Páxina oficial 
* Ficha na IMDb 
* Commuter Bicycles: Peggy Oki
* Juice Magazine, entrevista
* "Origami Whales Project", Peggy Oki
Ignazio Abate

**Ignazio Abate**, nado o 12 de novembro de 1986 en Sant'Agata de' Goti, é un futbolista italiano. Xoga de lateral dereito e o seu club actual é o AC Milan. Ademais, é internacional na selección de Italia.

## Traxectoria 
### Club 
Abate comezou a xogar no modesto Rescaldina, antes de chegar á canteira do AC Milan en 1999. Fixo o seu debut coma profesional na tempada 2003-04 nun partido da Copa de Italia contra a Sampdoria, o 3 de decembro de 2003. Fixo ademais o seu debut en competicións europeas o 9 de decembro, nun partido da fase de grupos da Liga de Campións contra o Celta de Vigo.

Entre 2004 e 2007, estivo cedido en varios equipos italianos, SSC Napoli, UC Sampdoria, Piacenza e Modena FC. Na tempada 2007-08, fichou polo Empoli FC e fixo o seu debut na Serie A. Esa mesma tempada, anotou o seu primeiro gol na Serie A contra o Genoa CFC o 27 de abril de 2008. O seguinte ano fichou polo Torino FC, onde xogou 25 partidos e anotou un gol.

O 24 de xuño de 2009, o Milan trouxo de volta a Abate, e entrou no equipo para a tempada 2009-10. O 11 de febreiro de 2010, o Milan ofreceulle unha extensión de contrato ata 2014, e Abate asinou a renovación.

## Palmarés 
### Club 
;Milan 
* 14px|Scudetto **Serie A: 2**
:: 2003–04, 2010-11

* **Supercoppa Italiana: 1**
:: 2011

## Notas 
## Véxase tamén 
### Ligazóns externas 
* Perfil na web do AC Milan
* Perfil en Assocalciatori.it  
* International caps at FIGC.it 
* Perfil en ESPN
Bea González

**Beatriz González,** nada en 1962 en Vigo, é unha novelista galego-canadense.

## Traxectoria 
Emigrou de Galiza sendo nena con destino ao Canadá, cursando os estudos en España e Toronto completounos cun posgrao en Londres.

A súa obra baséase principalmente en artigos, ensaio e crítica literaria. A súa primeira novela, *The Bitter Taste of Time* foi publicada en 1998 con moi boa acollida e a segunda obra ''The Mapmaker's Opera* en 2005.

Os seus libros publicáronse en sete países e os dereitos de *The Mapmaker's Opera'' foron adquiridos polo compositor Kevin Purcell para realizar un musical sobre a obra.

## Véxase tamén 
### Ligazóns externas 
* O musical de The Mapmaker's Opera
* Artigo da escritora viguesa
* Ficha da escritora
Stacy Peralta

[miniatura|dereita|200px|Peralta en xaneiro de [2005.]]
**Stacy Peralta**, nado o 15 de outubro de 1957 no barrio de Venice, nos Ánxeles (California), é un director e produtor de cinema e televisión estadounidense. Na súa xuventude foi un skater e surfista profesional e formou parte do grupo de skate dos Z-Boys.

## Traxectoria 
Comezou no skate ós quince anos de idade e axiña empezou a participar en competicións profesionais, acadando boas posicións até que con dezanove anos pasou a ocupar o primeiro posto na clasificación mundial de skateboard. Pouco despois, xunto con George Powell fundou a compañía de monopatíns chamada Powell Peralta. Co financiamento da compañía, Peralta formou a Bones Brigade, un equipo de skate composto polos mellores skaters da época, algúns dos cales revolucionaron o skate moderno. Tamén comezou a dirixir e producir os primeiros vídeos de skateboard que daquela supuxeron un pulo importante para novos skaters como Tony Hawk.

## Filmografía 
* *The Search for Animal Chin* (1987)
* *SK8 TV* (serie de televisión, 1990)
* *Nickelodeon Wild Side Show* (serie de televisión, 1992)
* *Mr. Show with Bob and David* (serie de televisión, 1 episodio, 1995)
* *When Disasters Strike* (telefilme, 1996)
* ''America's Teenagers Growing Up on Television* (telefilme, 1998)
* *Influences: From Yesterday to Today* (telefilme, 1999)
* *The 70s: The Decade That Changed Television* (documental, 2000)
* *Dogtown and Z-Boys* (documental, 2001)
* *Riding Giants* (documental, 2004)
* *Lords of Dogtown* (como guionista, 2005)
* *Made in America* (documental, 2008)
* *Independent Lens* (serie de televisión, 1 episodio, 2009)
* *Bones Brigade: An Autobiography'' (documental, 2012)
 
## Véxase tamén 
### Ligazóns externas 
* Ficha na IMDb 
* Biografía 
* Entrevista
John Robinson (actor)

**John Robinson**, nado en Portland (Oregón) o 25 de outubro de 1985, é un actor estadounidense.

## Traxectoria 
É principalmente coñecido por interpretar o papel de John McFarland no filme *Elephant* e a Stacy Peralta en *Lords of Dogtown*.

## Filmografía 
* *Elephant* (2003) como John McFarland
* *The Heart Is Deceitful Above All Things* (2004) como Aaron
* *Lords of Dogtown* (2005) como Stacy Peralta
* *Enfrontados* (2006) como "The Kid"
* *Transformers* (2007) como Miles
* *Remember the Daze* (2007) como Bailey
* *Wendy and Lucy* (2008) como Andy
* *The City of Gardens* (2010) como Wayne
* *Homecoming* (2011) como Derrick
* *The Movie* (2012)
* *Something Wicked* (2012) como James
Procesión do Domingo de Ramos de Elx

thumb|240px|Palmas usadas na procesión.
A **Procesión do Domingo de Ramos de Elx** ou **Procesión das Palmas** é á celebración do primeiro día da Semana Santa Ilicitana, Domingo de Ramos, na cidade española de Elx (Alacant), onde se representa a entrada de Xesús triunfante en Xerusalén.

Nesta procesión, decenas de miles de ilicitanos percorren, acompañando ao trono de Xesús Triunfante (*pas de la burreta*) as principais rúas do centro da cidade, portando as palmas brancas elaboradas por familias artesás da cidade e procedentes do Palmeiral de Elx.

Foi declarada Festa de interese turístico internacional en 1997.

## Historia
A primeira noticia desta celebración data de 1371, cando o *Consell de la Vila* (Consello Municipal) se une á festividade repartindo esmolas.

O comercio da palma branca xa estivo recollido nunha noticia dos libros de Cabido de 1429.

## Véxase tamén 
### Ligazóns externas 
*Información no web da Comunitat Valenciana
Enterro da Sardiña en Murcia

O **Enterro da Sardiña** é unha festividade que se celebra en Murcia (España) durante as Festas de Primavera e cuxo acto central é un gran desfile de carrozas que culmina coa queima da sardiña o sábado seguinte á Semana Santa. Está declarada Festa de interese turístico internacional.

Os seus inicios remóntanse ao ano 1851, cando un grupo de estudantes murcianos querían imitar as *mascaradas* que viran en Madrid.

Durante todo o ano as chamadas *agrupacións sardiñeiras* fan os preparativos da festa. Dentro destes actos preparatorios as agrupacións nomean cada ano un *Gran Peixe* e, desde 1988, a unha *Dona Sardiña*, títulos honoríficos que presiden simbolicamente as celebracións. As agrupacións sardiñeiras en Murcia son: Apolo, Aquiles, Baco, Centauro, Centro Brujo, Ceres, Diana Cazadora, Eros, Hércules, Júpiter, Marte, Mercurio, Momo, Morfeo, Neptuno, Odín, Palas Atenea, Plutón, Polifemo, Saturno, Selene, Ulises e Vulcano.

A semana previa ao gran desfile do sábado realízanse multitude de pequenos desfiles de charangas e actos preparatorios entre os que destacan o *testamento* e o *velorio* da sardiña. O desfile do sábado consiste nun desfile mestura de entroido e mitolóxico, no que o principal interese son os xoguetes que reparten desde as carrozas. Unha vez finaliza o desfile, quéimase unha escultura que representa unha gran sardiña. A queima da sardiña prodúcese xunto á Ponte Vella e a continuación unha gran despregadura de fogos artificiais pon fin ás Festas de Primavera.

## Gran Peixe e Dona Sardiña 
## Véxase tamén 
### Ligazóns externas 
* El Entierro de la Sardina en *Región de Murcia Digital*
* Actualidad del Entierro de la Sardina en *Especial Fiestas de Primaveras* del diario regional La Verdad
Michael Angarano

**Michael Anthony Angarano**, nado o 3 de decembro de 1987 en Brooklyn, Nova York, é un actor estadounidense.

## Filmografía 
## Véxase tamén 
### Ligazóns externas 
*
John Goodman

**Jonathan Stephen** "**John**" **Goodman**, nado en St. Louis (Missouri) o 20 de xuño de 1952, é un actor estadounidense de cine, televisión e teatro. É coñecido polo seu papel de Dan Conner na serie de televisión *Roseanne* (1988–1997) grazas ó cal gañou un Globo de Ouro ó mellor actor de serie de televisión musical ou comedia en 1993.

## Filmografía 
## Véxase tamén 
### Ligazóns externas 
*
Jay Adams

**Jay Adams**, nado o 3 de febreiro de 1961 no barrio de Venice (na cidade dos Ánxeles) e finado o 14 de agosto de 2014 en Puerto Escondido (México), foi un skater estadounidense, máis coñecido por ser un dos membros orixinais do equipo de skate Z-Boys. Está considerado como un dos skaters máis influentes de tódolos tempos. Xunto cos seus amigos Tony Alva e Stacy Peralta, Adams supuxo as bases da forma en que é o skate hoxe.

No filme documental *Dogtown and Z-Boys* nárrase a historia dos Z-Boys e a súa influencia na cultura da patinaxe. No 2005, Adams e o resto dos Z-Boys foron novamente obxecto da gravación dun filme sobre as súas vidas chamado *Lords of Dogtown*. Neste último, o propio Adams participou na rodaxe facendo un *cameo*.

## Véxase tamén 
### Ligazóns externas 
* Fotografías de Jay Adams 
* Z-Boys.net 
* Dogtown and Z-Boys
Festas de interese turístico internacional de España

A declaración de **Festa de interese turístico internacional** é unha distinción de carácter honorífico que se concede en España pola Secretaría Xeral de Turismo do Ministerio de Industria, Turismo e Comercio do Goberno de España, ás festas ou acontecementos que supoñan manifestacións de valores culturais e de tradición popular, con especial consideración ás súas características etnolóxicas e que teñan unha especial importancia como atractivo turístico.

## Requisitos 
Dentro dos requisitos esixidos polo referido ministerio para a concesión desta distinción atópanse os seguintes:
* **Antigüidade** da celebración e **continuidade** no tempo (polo menos debe celebrarse cada cinco anos).
* **Arraigamento popular e participación cidadá**, especialmente valórase a existencia de asociacións que a apoien.
* Orixinalidade, diversidade, que sexa relevante en canto á promoción turística de España no exterior.
* **Repercusión en medios de comunicación internacionais**, polo menos dez actuacións nun ou varios medios estranxeiros. 
* Posuír a declaración de **Interese turístico nacional** desde hai **polo menos cinco anos**.
* Que no seu desenvolvemento non se maltraten persoas nin animais e cóidese a contorna urbana, monumental e paisaxística.
* Existencia na localidade ou a menos de 50&nbsp;km de **aloxamentos e servizos turísticos** adecuados.
* Acordo de Pleno do Concello e informe favorable da comunidade autónoma.

## Festas 

## Notas 
## Véxase tamén 
### Outros artigos 
* Festas de interese turístico de Galicia
* Festas de interese turístico nacional de España

### Ligazóns externas 
* ORDE ITC/1763/2006, de 3 de maio, pola que se regula a declaración de festas de interese turístico nacional e internacional. 
* Mapa das festas de España
Emile Hirsch

**Emile Davenport Hirsch**, nado en Topanga, unha viliña do condado dos Ánxeles (California) o 13 de marzo de 1985, é un actor estadounidense de cinema e televisión.

## Filmografía 
## Véxase tamén
Fusobacterias

As **fusobacterias** (***Fusobacteria***) son un filo de bacterias con forma de bacilos, gramnegativas, anaerobias obrigadas e non formadoras de esporas. Desde os primeiros informes sobre estes microorganismos de finais do século XIX téñenselle aplicado diversos nomes, e ás veces aplicouse un mesmo nome a especies diistintas e había unha certa confusión entre os xéneros *Fusobacterium* e *Leptotrichia*. Anteriormente estaban clasificados coa familia dos *Bacteroides*, dos que foron separados. Máis recentemente, non só houbo cambios na súa nomenclatura, senón tamén intentos de diferenciar especies que se cre que son ou ben patóxenas ou ben comensais ou ambas as cousas. Debido á súa natureza asacarolítica (non consomen azucres), e a escaseza xeral de resultados positivos nas probas bioquímicas rutineiras, a identificación no laboratorio das fusobacterias foi difícil. Porén, a aplicación de novas técnicas de bioloxía molecular á taxonomía permitiron establecer un certo número de especies, e determinar a subspeciación de *Fusobacterium necrophorum* e *F. nucleatum*, e proporcionaron novos métodos para a identificación. Recoñeceuse a implicación das fusobacterias nun amplo espectro de infeccións humanas que causan a necrose dos tecidos e septicemia, e, máis recentemente, informouse da súa importancia en infeccións intraamnióticas, partos prematuros e úlceras tropicais.

É moi posible que a taxonomía das fusobacterias siga desenvolvéndose no futuro, con novos cambios.

## Filoxenia 
O cladograma mostra a taxonomía do grupo actualmente aceptada baseada na LSPN (*List of Prokaryotic names with Standing in Nomenclature*)  

e a filoxenia está baseada en datos do ARNr 16S da LTP 106 do Proxecto *The All-Species Living Tree*.

{{Clade 
|1={{clade
  |label1=&nbsp;  Leptotrichiaceae
  |1=
  |2={{clade
    |1= *Psychrilyobacter atlanticus* Zhao et al. 2009
    |label2=&nbsp; Fusobacteriaceae
    |2={{clade
      |1=
      |2={{clade
        |label1=&nbsp; *Cetobacterium*
        |1=
        |label2=&nbsp; *Fusobacterium*
        |2={{clade
          |1= ?*F. naviforme* (Jungano 1909) Moore e Holdeman 1970
          |2= *F. perfoetens* (Tissier 1905) Moore e Holdeman 1973
          |3=
           }}
         }}
       }}
     }}
   }}
}}

Nota:
♠ Liñaxes atopadas no NCBI pero non na LPSN.

## Notas
Korarqueotas

Os **korarqueotas** (***Korarchaeota***) son un filo de arqueas. O nome procede do xénero principal do grupo *Korarchaeum*. Tamén se lles ten chamado Xenarchaea e Xenarchaeota.

Foron descubertas a partir de mostras de secuencias xenómicas de ARNr 16S recollidas en ambientes naturais e non se puideron cultivar. As Korarchaeota só se atoparon en ambientes hidrotermais de altas temperaturas. Parece que se diversificaron a diferentes niveis filoxenéticos de acordo coa temperatura, salinidade das augas, e xeografía. Son pouco abundantes na natureza. Os procesos metabólicos de Korarchaeota, incluíndo como conseguen enerxía e obteñen o carbono, son descoñecidos.
A análise das súas secuencias de ARNr 16S suxire que estas especies non forman parte dos dous principais grupos de arqueas, Crenarchaeota e Euryarchaeota . Parece que son un grupo basal de arqueas, xa que teñen características tanto de Crenarchaeota coma de Euryarchaeota. O xenoma de *Korarchaeum cryptofilum*, que foi enriquecido a partir de cultivos mixtos, foi secuenciado e as súas características apoian a hipótese de que se ramificaron moi cedo do resto..

## Notas 
## Véxase tamén 
### Ligazóns externas 
* NCBI Korarchaeota

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Museo Nacional de Ciencia e Tecnoloxía

O **Museo Nacional de Ciencia e Tecnoloxía**, tamén chamado **MUNCYT** ou **Museo Nacional de Ciencia y Tecnología de España**, é un museo dependente da Secretaría de Estado de Investigación, Desenvolvemento e Innovación do Ministerio de Economía e Competitividade, xestionado pola Fundación Española para a Ciencia e a Tecnoloxía (FECYT) e dirixido por Ramón Núñez Centella. A súa sede principal está na Coruña e ten outra sede en Madrid.

## Contidos 
No museo expóñense diversas pezas da historia tecnolóxica de España e Galicia entre as que están algunha relacionada coa cidade da Coruña, como a anterior lanterna da Torre de Hércules que funcionou entre 1857 e 1904. Tamén se pode ver e visitar a cabina do avión que trouxo a España o *Guernica* de Picasso dende Nova York, unha pequena exposición da historia tecnolóxica en España, iniciativas industriais e a evolución dos medios de comunicación escritos e informáticos.

miniatura|dereita|150px|Antiga lanterna da Torre de Hércules, MUNCYT A Coruña.

Existen visitas guiadas e proxeccións.

## Historia da sede coruñesa 
O Museo foi inaugurado o 4 de maio de 2012 polos príncipes de Asturias, se ben non se abriu ó público ata o mes de xuño dese ano.

O edificio fora construído pola Deputación da Coruña e ía ser unha escola de artes. A construción, chamada «Prisma de Cristal», deseñada por *aceboXalonso Studio*, gañou o primeiro premio da IX Bienal Española de Arquitectura e Urbanismo e foi reconvertido, con pequenas modificacións, na sede principal do MUNCYT. É un edificio de formigón e cristal con dous andares abertos e comunicados a diversos niveis. A maqueta do edificio exhibiuse no MoMA de Nova York como un dos mellores deseños arquitectónicos actuais.

O seu director, Rámon Núñez, foi director dos museos coruñeses (Casa das Ciencias, Domus e Aquarium Finisterrae), posto que deixou para poñer en funcionamento este novo museo na cidade. Espera acadar os 200.000 visitantes ao ano.

En novembro de 2012 o museo acadou os 50.000 visitantes cun grupo de estudantes de Coristanco.

### Instalacións 
* As salas
** Sala Miscelánea
** Sala Maiúsculas
** Sala Patrimonio
** Sala Innovación española
** Sala Iberia
** Século XX
** Expos Interinas

## Galería de imaxes 

Ficheiro:Antena parabólica Televes muncyt a coruña.jpg|Antena parabólica de Televés no MUNCYT A Coruña.
Ficheiro:Teito interior muncyt a coruña.jpg|Vista do teito interior do museo.
Ficheiro:Acceso ao museo muncyt.jpg|Porta, limiar do MUNCYT A Coruña.
Ficheiro:Sala Iberia MUNCYT Coruña.tif|Cabina do Jumbo Lope de Vega de Iberia na Sala Iberia.
Ficheiro:MUNCYT Coruña 1.tif|Prisma de Cristal.
Ficheiro:Placa inauguracion MUNCYT Coruña.JPG|Placa en lembranza da inauguración do edificio o 4 de maio de 2012 polos príncipes de Asturias.

## Notas 
## Véxase tamén 
### Ligazóns externas 
* Páxina web do MUNCYT 
* Vídeo sobre a construción do edificio Prisma de Cristal no YouTube 
* Páxina web de aceboXalonso Studio, Proxecto Prisma de Cristal 
* Museos de Ciencia. Ruta norte .
Andrew Garfield

**Andrew Garfield**, nado no condado dos Ánxeles (California) o 20 de agosto de 1983, é un actor británico-estadounidense.

## Filmografía 
### Cinema 
### Televisión 
## Véxase tamén
Sebastian Boenisch

**Sebastian Boenisch**, nado o 1 de febreiro de 1987 en Gliwice, é un futbolista polaco. Xoga de defensa. Ademais, é internacional coa selección de Polonia.

## Traxectoria 
### Club 
Boenisch fixo o seu debut coma profesional no Schalke 04 o 11 de febreiro de 2006.

O 1 de setembro de 2007, fichou polo SV Werder Bremen.

## Notas 
## Véxase tamén 
### Ligazóns externas 
* Perfil en Soccerway.com
Victor Rasuk

**Victor Rasuk**, nado o 15 de xaneiro de 1984 en Harlem, Nova York, é un actor estadounidense de ascendencia dominicana. É irmán do tamén actor Silvestre Rasuk, con quen protagonizou o filme *Raising Victor Vargas*. Recentemente está a traballar na serie de televisión da HBO chamada *How to Make It in America*, que protagoniza xunto con Bryan Greenberg e Kid Cudi.

## Filmografía 
* *Ninguén é perfecto* (1999): Neno
* *Five Feet High and Rising* (2000): Victor
* *The Soft Parade* (short, 2001) Shakespeare NYU
* *Raising Victor Vargas* (2002): Victor Vargas
* *Rock Steady* (2002): Roc
* *Undefeated* (2003): Rapaz da rúa
* *Haven* (2004): Fritz
* *Lords of Dogtown* (2005): Tony Alva
* ''I'm Reed Fish* (2006): Frank Cortez
* *Bonneville* (2006): Bo Douglas
* *Emil* (2006)
* *Spinning Into Butter* (2007): Patrick Chibas
* *Adrift in Manhattan* (2007): Simon Colon
* *Feel the Noise* (2007): Javi
* *Stop-Loss* (2008): Pvt. Rico Rodriguez
* *Che* (2008): Rogelio Acevedo
* *ER* (serie de televisión) (2008–2009): Dr. Ryan Sanchez
* *Life Is Hot in Cracktown* (2009): Manny
* *The War Boys* (2009): Greg
* *Apples* (2010): Valet
* *How to Make It in America* (serie de televisión) (2010–presente): Cameron Calderon
* *Celestina* (2011): Nelson
* *Keep Coming Back* (2011): Bobby
* *Being Flynn* (2012): Gabriel
* *El Jefe'' (2012): Alfonso 'Al' Rodriguez
* *Jobs* (2013): Bill Fernandez
* *Godzilla* (2014): Tre Morales
* *Fifty Shades of Grey* (2015): José Rodriguez

## Véxase tamén 
### Ligazóns externas 
* Entrevista en ''Noche Latina
Kumrovec

miniatura|Casa natal de Tito.

**Kumrovec** é unha pequena vila croata situada a 25&nbsp;km ao noroeste de Zagreb, e pertencen á rexión de Zagorje preto da fronteira con Eslovenia.

Pese ao seu reducido tamaño é coñecida por sela vila natal do militante comunista e presidente da República Federal Socialista de Iugoslavia, Josip Broz Tito.

Na actualidade a casa natal do dirixente Iugoslavo, unha construción típica de finais do século XIX, forma parte do Museo Etnolóxico Staro Selo (traducido ao galego: Museo Etnolóxico Pobo Vello), que é o maior museo etnolóxico ao aire libre de Croacia. Este Museo comezou a construírse no ano 1977 e consta de 18 casas e unhas 40 construcións agrícolas, incluíndo aparellos da vida diaria, maquinaria agrícola, fornos, teares, ferrerías etc, excelente mostra da vida rural da rexión a comezos do século XX.

## Demografía
Kumrovec é o centro administrativo do concello co mesmo nome, que segundo o censo do ano 2011 contaba con 1593 habitantes repartidos en sete asentamentos:

*Donji Škrnik (169 hab.)
*Dugnjevec (67 hab.)
*Kladnik (155 hab.)
*Kumrovec (269 hab.)
*Podgora (45 hab.)
*Ravno Brezje (216 hab.)
*Razdrto Tuheljsko (97 hab.)
*Razvor (196 hab.)
*Risvica (276 hab.)
*Velinci (103 hab.)

## Véxase tamén
### Ligazóns externas
*Vídeo do Museo Etnolóxico
*Galería de fotos do Museo Etnolóxico
*Páxina web Oficial
The Borrowers (filme de 1997)

***The Borrowers*** é un filme británico dirixido por Peter Hewitt que se estreou en 1997.

## Sinopse 
Son precavidos, silandeiros, valentes, miden 6,5&nbsp;cm e nunca foron vistos por ninguén. Pod Clock, Homily e os seus fillos viven pacificamente "de prestado" no subsolo dunha casa habitada pola familia Lender. Un día, a intrépida filla de Pod decide lanzarse á aventura, e é atrapada polo xove Pete Lender, pero ambos fanse bos amigos e este cóntalle a Anita que a súa tía avoa Mary, a quen pertence a casa, morreu e, ó non aparecer o seu testamento, teñen que abandonar o seu fogar. Xuntos uniranse na aventura da busca do testamento para deter os plans do rastreiro avogado Ocius Potter, que desexa derribar a casa.

## Personaxes 
* John Goodman como Ocious P. Potter
* Jim Broadbent como Pod Clock
* Mark Williams como Exterminador Jeff
* Celia Imrie como Homily Clock
* Flora Newbigin como Arrietty Clock
* Hugh Laurie como Oficial Oliver Steady
* Ruby Wax como Town Hall Clerk
* Bradley Pierce como Pete Lender
* Tom Felton como Peagreen Clock
* Raymond Pickard como Spud Spiller
* Aden Gillett como Joe Lender
* Bob Goody como Minty Branch

## Véxase tamén 
### Ligazóns externas 
* Ficha na IMDb 
* Ficha en Filmaffinity
Bioces, Castromaior, Abadín

**Bioces** é un lugar da parroquia de Castromaior, no concello lugués de Abadín, na comarca da Terra Chá. O Instituto Galego de Estatística non ofrece datos de poboación deste lugar.

## Notas 

## Lugares e parroquias
### Lugares de Castromaior
### Parroquias de Abadín
## Véxase tamén 
### Outros artigos 
* Lugares de Abadín